พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่วัดหัวโป่ง และที่ธรณีสงฆ์วัดหัวโป่ง ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่กระทรวงการคลัง พ.ศ. 2533

พระราชบัญญัติ
โอนกรรมสิทธิ์ที่ราชพัสดุที่เป็นสาธารณสมบัติของแผ่นดิน
ที่ใช้เพื่อประโยชน์ของแผ่นดินโดยเฉพาะ
ในท้องที่
ตำบลหนองอ้อ
อำเภอบ้านโป่ง จังหวัดราชบุรี ให้แก่วัดหัวโป่ง
และที่ธรณีสงฆ์วัดหัวโป่ง
ในท้องที่ตำบลหนองอ้อ อำเภอบ้านโป่ง
จังหวัดราชบุรี
ให้แก่กระทรวงการคลัง
พ.ศ. ๒๕๓๓

ภูมิพลอดุลยเดช
ป.ร.
ให้ไว้ ณ วันที่
๘ สิงหาคม พ.ศ. ๒๕๓๓
เป็นปีที่ ๔๕
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
ในท้องที่ตำบลหนองอ้อ อำเภอบ้านโป่ง จังหวัดราชบุรี
เพื่อแลกเปลี่ยนกับที่ธรณีสงฆ์วัดหัวโป่ง ในท้องที่ตำบลหนองอ้อ อำเภอบ้านโป่ง
จังหวัดราชบุรี

จึงทรงพระกรุณาโปรดเกล้าฯ
ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้

มาตรา ๑  พระราชบัญญัตินี้เรียกว่า พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่วัดหัวโป่ง
และที่ธรณีสงฆ์วัดหัวโป่ง ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่กระทรวงการคลัง
พ.ศ. ๒๕๓๓

มาตรา ๒[๑] 
พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
แปลงหมายเลขทะเบียนที่ รบ. ๓๒๑ หนังสือสำคัญสำหรับที่หลวงเลขที่ ๑๕๔๐๔
ที่ดินเลขที่ ๑๗๒ เนื้อที่ประมาณ ๓ งาน ๑๓ ตารางวา ในท้องที่ตำบลหนองอ้อ
อำเภอบ้านโป่ง จังหวัดราชบุรี ให้แก่วัดหัวโป่ง และโอนกรรมสิทธิ์ที่ธรณีสงฆ์
วัดหัวโป่ง ในท้องที่ตำบลหนองอ้อ อำเภอบ้านโป่ง จังหวัดราชบุรี
ตามโฉนดที่ดินเลขที่ ๑๐๖๒๓ เลขที่ดิน ๔๓๓ เนื้อที่ประมาณ ๑ ไร่ ให้กระทรวงการคลัง
ภายในแนวเขตตามแผนที่ท้ายพระราชบัญญัตินี้

มาตรา ๔  ให้รัฐมนตรีว่าการกระทรวงการคลังและรัฐมนตรีว่าการกระทรวงการเกษตรและสหกรณ์รักษาการตามพระราชบัญญัตินี้

ผู้รับสนองพระบรมราชโองการ
พลเอก
ชาติชาย  ชุณหะวัณนายกรัฐมนตรี

[เอกสารแนบท้าย]

๑.
แผนที่ท้ายพระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่วัดหัวโป่ง
และที่ธรณีสงฆ์วัดหัวโป่ง ในท้องที่ตำบลหนองอ้อ อำเภอบ้านโป่ง จังหวัดราชบุรี ให้แก่กระทรวงการคลัง
พ.ศ. ๒๕๓๓

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชบัญญัติฉบับนี้ คือ เนื่องจากวัดหัวโป่ง ตำบลหนองอ้อ
อำเภอบ้านโป่ง จังหวัดราชบุรี มีความประสงค์จะขอแลกเปลี่ยนที่ธรณีสงฆ์
ในท้องที่ตำบลหนองอ้อ อำเภอบ้านโป่ง จังหวัดราชบุรี เนื้อที่ประมาณ ๑ ไร่
ตามโฉนดที่ดินเลขที่ ๑๐๖๒๓ กับที่ราชพัสดุแปลงหมายเลขทะเบียนที่ รบ. ๓๒๑
ที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
ในท้องที่เดียวกันและอยู่ในความครอบครองใช้ประโยชน์ของกรมชลประทาน
กระทรวงเกษตรและสหกรณ์ เนื้อที่ประมาณ ๓ งาน ๑๓ ตารางวา
เพื่อให้บริเวณที่สร้างโบสถ์ของวัดมีอาณาเขตกว้างขวาง กรมการศาสนาได้นำเสนอมหาเถรสมาคมพิจารณาแล้วไม่ขัดข้อง
และกรมธนารักษ์เห็นชอบด้วย สมควรโอนกรรมสิทธิ์ที่ราชพัสดุดังกล่าวให้แก่วัดหัวโป่งและโอนกรรมสิทธิ์ที่ธรณีสงฆ์
วัดหัวโป่ง ให้แก่กระทรวงการคลัง เพื่อให้กรมชลประทานได้เข้าครอบครองใช้ประโยชน์แทนพื้นที่เดิมต่อไป
 จึงจำเป็นต้องตราพระราชบัญญัตินี้

ชไมพร/จัดทำ
๑ สิงหาคม ๒๕๔๔

ปาจรีย์/ปรับปรุง
๑ กันยายน ๒๕๔๙

พรรณพร/ปรับปรุง
๑๓ มีนาคม ๒๕๖๒

[๑]
ราชกิจจานุเบกษา เล่ม ๑๐๗/ตอนที่ ๑๗๕/ฉบับพิเศษ หน้า ๑/๑๗ กันยายน ๒๕๓๓